เรื่องร้องเรียน: ทางเท้าใหม่ที่กำลังปรับปรุง ทำแท่นปูนยาวๆ ขึ้นมา เพื่อประโยชน์อันใดคะ ทราบไหมคะว่าตรงนี้มีแต่คนจรจัด แท่นนี้จะมีประโยชน์ให้คนจรจัดเหล่า่นี้ใช้เป็นที่นอน
การดำเนินการของเจ้าหน้าที่: เจ้าหน้าที่ฝ่ายพัฒนาชุมชนและสวัสดิการสังคม ร่วมกับเจ้าหน้าที่ตำรวจ สน.บางรัก ลงพื้นที่ตรวจสอบคนไร้บ้านบริเวณดังกล่าว รวมถึงตลอดถนนเลียบคลองผดุงกรุงเกษม เรียบร้อยเเล้ว ปรากฏว่าพบคนไร้บ้านจำนวน 3 ราย เจ้าหน้าที่จึงชี้แจงทำความเข้าใจในการเข้าพักอาศัยในพื้นที่ดังกล่าวว่ากระทำมิได้ เนื่องจากทำให้เกิดความไม่เป็นระเบียบเรียบร้อยของเมือง ไม่มีความปลอดภัยในชีวิตและทรัพย์สิน และเจ้าหน้าที่ได้สอบถามการให้ความช่วยเหลือในด้านการฝึกอบรมวิชาชีพ เพื่อนำมาประกอบอาชีพ เเละความช่วยเหลือด้านที่พักอาศัย แต่คนไร้บ้านดังกล่าวปฏิเสธขอรับความช่วยเหลือ ซึ่งตามพระราชบัญญัติการคุ้มครองคนไร้ที่พึ่งพ.ศ. 2557การดำเนินการใดๆ จะต้องทำโดยความยินยอมของคนไร้ที่พึ่ง จึงไม่สามารถดำเนินการช่วยเหลือได้ เบื้องต้นเจ้าหน้าที่จึงขอความร่วมมือให้บุคคลดังกล่าวย้ายออกจากพื้นที่    ทั้งนี้ ฝ่ายพัฒนาชุมชนฯได้ขอความร่วมมือให้เจ้าหน้าที่ฝ่ายเทศกิจเเละเจ้าหน้าที่ตำรวจ ลงพื้นที่ตรวจสอบบริเวณดังกล่าวอย่างสม่ำเสมอ
ความเห็นของผู้แจ้ง: ขอบคุณค่ะ คงต้องให้เจ้าหน้าที่มาตรวจตราบ่อยๆ เพราะแถวนี้มีคนจรจัดมาเรื่อยๆ เพราะใกล้หัวลำโพงค่ะ
พื้นที่: แขวงมหาพฤฒาราม เขตบางรัก กรุงเทพมหานคร